192. ΝΟΜΟΣ υπ’ αριθ. 1803 της 24/25 Αυγ. 1988 (ΦΕΚ Α΄ 176) Ρύθμιση συνταξιοδοτικών θεμάτων του μη ιατρικού προσωπικού πρώην «Θεραπευτηρίου Ευαγγελισμός Αθηνών» και άλλες διατάξεις. Διατήρηση ασφαλιστικού φορέα Άρθρ.1.-1.(Προσθέτεται παρ. 5 στο άρθρ. 84 Π.Δ. 1041/1979, ΦΕΚ Α΄ 292, ανωτ. αριθ. 162). 2.(Προσθέτεται εδάφιο μετά το δεύτερο εδάφιο της παρ. 1 άρθρ. 13 Π.Δ. 1041/1979, ΦΕΚ Α΄ 292, ανωτ. αριθ. 162). Πρόσθετη ασφάλιση-Υγειονομική περίθαλψη Άρθρ.2.-1.Οι διατάξεις των άρθρ. 3 και 4 του Νόμ. 1583/1985 (ΦΕΚ 222) (ανωτ. αριθ. 185) έχουν εφαρμογή και για το μη ιατρικό προσωπικό του πρώην «Θεραπευτηρίου Ευαγγελισμός Αθηνών» που διορίζεται σε μόνιμες θέσεις, σύμφωνα με τις διατάξεις που αναφέρονται στην παρ. 1 του άρθρ. 1 του νόμου αυτού. Επιλογή συνταξιοδοτικού φορέα  μετατασσομένων με το Νόμ. 1586/1986 Άρθρ.3-1.(Προσθέτεται παρ. 6 στο άρθρ. 84 Π.Δ. 1041/1979, ΦΕΚ Α΄ 292, ανωτ. αριθ. 162). 2.Η επιλογή συνταξιοδοτικού φορέα σύμφωνα με τις διατάξεις της προηγούμενης παραγράφου γίνεται με δήλωση των ενδιαφερομένων που υποβάλλεται στην δ/νση διοικητικού της υπηρεσίας τους μέσα σε προθεσμία έξι μηνών από τη δημοσίευση του νόμου αυτού και δεν ανακαλείται. Οι ασφαλιστικές εισφορές για κύρια σύνταξη, που βάρυναν το φορέα από τον οποίο μετατάσσονται, καταβάλλονται από το Δημόσιο. «3.Το παραπάνω προσωπικό που μετατάσσεται στο Υπουργείο Οικονομικών και διατηρεί την κύρια ασφάλιση που είχε πριν τη μετάταξή του, διατηρεί υποχρεωτικά και το αντίστοιχο καθεστώς επικουρικής ασφάλισης, πρόνοιας και υγειονομικής περίθαλψης με καταβολή από το Δημόσιο των εργοδοτικών εισφορών, όπου αυτές προβλέπονται». Η αναγνώριση των προϋπηρεσιών στο Δημόσιο, τους Ο.Τ.Α. και τα άλλα ν.π.δ.δ. του προσωπικού της προηγούμενης παραγράφου από τα ταμεία επικουρικής ασφάλισης και πρόνοιας γίνεται μόνο ύστερα από αίτηση των ενδιαφερομένων και με την καταβολή από τους ίδιους των προβλεπόμενων εισφορών για την εξαγορά των προϋπηρεσιών. Το πρώτο εδάφιο, αντικαταστάθηκε ως άνω από την παρ. 10 άρθρ. 4 Νόμ. 2320/ 1995, ΦΕΚ Α΄ 133 (κατωτ. αριθ. 210). 4.Οι διατάξεις των προηγουμένων παραγράφων εφαρμόζονται ανάλογα και για τους υπαλλήλους που μετατάσσονται σε άλλες υπηρεσίες, σύμφωνα με τις διατάξεις της παρ. 8 του άρθρ. 17 του Νόμ. 1586/1986. 5.α)Επιτρέπεται όπως υπάλληλοι, που κατά τις διατάξεις του άρθρ. 25 του Νόμ. 1586/1986 και της υπ’ αριθ. Δ.3020/1662/12.6.1986 απόφασης των Υπουργών Προεδρίας της Κυβέρνησης και Οικονομικών μετατάχθηκαν στο Υπουργείο Οικονομικών, επανέλθουν, κατά τη διαδικασία του ίδιου άρθρου και νόμου, στην προηγούμενη θέση τους, μετά πάροδο εξαμήνου από τη δημοσίευσή του παρόντος νόμου. β)Ο χρόνος υπηρεσίας, που διανύθηκε στο Υπουργείο Οικονομικών από τους κατά την προηγούμενη περίπτωση υπαλλήλους, θεωρείται για κάθε συνέπεια ως πραγματική υπηρεσία και λαμβάνεται υπόψη για βαθμολογική, μισθολογική και συνταξιοδοτική αποκατάσταση αυτών στο φορέα που θα επανέλθουν. γ)Η επαναφορά των, κατά την παρούσα παράγραφο, υπαλλήλων στην προηγούμενη θέση τους επιτρέπεται μόνο εφ’ όσον διαπιστώνεται από το αρμόδιο υπηρεσιακό συμβούλιο ότι θίγονται μισθολογικά ή ασφαλιστικά. δ)Οι επανερχόμενοι θεωρούνται ότι δεν διέκοψαν τον ασφαλιστικό τους δεσμό από τα ταμεία κύριας και επικουρικής ασφάλισης και πρόνοιας, οι δε οφειλόμενες εισφορές για κύρια σύνταξη καταβάλλονται του μεν εργοδότη από το Δημόσιο, του δε ασφαλισμένου από τον ίδιο. Προσαύξηση σύνταξης Άρθρ.4.-1.(Αντικαθίσταται η περίπτ. στ΄ της παρ. 3 άρθρ. 15 Π.Δ. 1041/1979, ΦΕΚ Α΄ 292, ανωτ. αριθ. 162). 2.Η διάταξη της προηγούμενης παραγράφου έχει εφαρμογή και για όσους έχουν εξέλθει ήδη από την υπηρεσία, καθώς και για τις οικογένειες όσων έχουν πεθάνει, από τους οποίους πρέπει να υποβληθεί σχετική αίτηση στην αρμόδια διεύθυνση του Γενικού Λογιστηρίου του Κράτους. Τα οικονομικά αποτελέσματα από την αύξηση της σύνταξης αρχίζουν από την πρώτη του μήνα κατά τον οποίο εκδίδεται η σχετική πράξη ή απόφαση. 3.Στο προσωπικό με σύμβαση ιδιωτικού δικαίου του Εθνικού Κέντρου Έρευνας Φυσικών Επιστημών «ΔΗΜΟΚΡΙΤΟΣ» (Ε.Κ.Ε.Φ.Ε. «Δ») που συνταξιοδοτείται σύμφωνα με τις διατάξεις του Ν.Δ. 874/1971 (ανωτ. αριθ. 97) καταβάλλονται τρίμηνες αποδοχές κατά την αποχώρηση από την υπηρεσία. 4.(Προσθέτεται εδάφιο στο τέλος της παρ. 7 άρθρ. 25 Νόμ. 1733/1987, ΦΕΚ Α΄ 171, Τόμ. 11, σελ. 210,06). (Αντί για τη σελ. 90,809(α) Σελ. 90,809(β) Τεύχος 1208-Σελ. 31 Πολιτικές και Στρατιωτικές Συντάξεις 29.Β.α.192 Άρθρ.5.-Το προσωπικό του Περιφερειακού Γενικού Νοσοκομείου Αθηνών «Ο Ευαγγελισμός», που δεν υπέβαλε αίτηση για διορισμό σε μόνιμη θέση μέσα στην προβλεπόμενη από το νόμο προθεσμία, μπορεί να ασκήσει το δικαίωμα αυτό μέσα σε προθεσμία δύο μηνών από τη δημοσίευση του παρόντος νόμου. Επίσης παρατείνεται για δύο μήνες από τη δημοσίευση του παρόντος νόμου η προθεσμία για ορκωμοσία του προσωπικού του ανωτέρω νοσοκομείου, που υπέβαλε αίτηση για διορισμό σε μόνιμες θέσεις αλλά δεν ορκίσθηκε μέχρι 20 Ιουλ. 1988. Κύρωση αποφάσεων Άρθρ.6.-Κυρώνονται και έχουν ισχύ νόμου από τότε που εκδόθηκαν: α)η κοινή απόφαση οικ. Γ. 2316/330/Μ13/476/1.4.1986 των Υπουργών Υγείας, Πρόνοιας και Κοινωνικών Ασφαλίσεων και Οικονομικών (ΦΕΚ Β΄ 244), β)η απόφαση οικ. 1109/Μ13/3-68/4.9.1986 του Υπουργού Οικονομικών (ΦΕΚ Β΄ 574), (ανωτ. αριθ. 186), γ)η απόφαση οικ. 1360/Μ13/3-68/18.11.1986 του Υπουργού Οικονομικών (ΦΕΚ Β΄ 799), (ανωτ. σελ. 90,801), δ)η κοινή απόφαση οικ. 176/Μ13/3-36/18.3.1987 των Υπουργών Υγείας, Πρόνοιας και Κοινωνικών Ασφαλίσεων, Οικονομικών και Εμπορικής Ναυτιλίας (ΦΕΚ Β΄ 192) (ανωτ. αριθ. 188), ε)η απόφαση οικ. 493/Μ13/4-67/31.3.1987 του Υπουργού Οικονομικών (ΦΕΚ Β΄ 203), (ανωτ. σελ. 248,192). Έναρξη ισχύος Άρθρ.7.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. 